Eilandvoël was dalk lus om Karoo te sien | Netwerk24
Eilandvoël was dalk lus om Karoo te sien
Die natuur het talle geheime, maar die verhaal van die seemeeu wat in die dorpie Calitzdorp beland het, is voorwaar 'n eerste – en oor hoe dit gebeur het, kan 'n mens net wonder.
Karoolus, die rooistert-tropevoël wat in die Karoo gevind is.Foto: cango wildlife ranch
Hulle is egter baie skaars in Suid-Afrika – die laaste besigtiging was vier jaar gelede naby Port Elizabeth . . . tot 2 Februarie, toe 'n oproep vroegoggend ontvang is oor 'n vreemde voël wat in Bergsig, Calitzdorp, deur 'n seun, Joseph, 'n inwoner, gevind is.
Joseph het die voël van 'n groep nuuskieriges gered en hom na Karen Whiteley, dierewelsynsaktivis, geneem wat die geveerde dier by die Cango Wild­life Ranch aangemeld het.
Die Cango-span het die voël aangemeld by Sankub in die Kaap en aansoek gedoen vir die permitte om hom te vervoer na hul geriewe waar hulle na hom kan omsien.
Hulle het die seevoël, wat nou Karoolus heet, Sondag na sy nuwe tuiste geneem. Voor dit, in sy tyd by die Cango Wildlife Ranch se dieresorg-eenheid, is daar drie keer 'n dag louwarm baddens (tussen 29-30 °C) vir hom getap vir sy spesie-spesifieke verlange om in die warm water van die tropiese kus te swem.
Karoolus is op Sondag 10 Feruarie deur die span van Cango Wild­life Ranch tot by Sankub in die Kaap geneem om seker te maak hy reis veilig en om hom veilig te oorhandig.